Yevropa Chempionlar Ligasida haftaning eng yaxshilari aniqlandi

“Real” yarim himoyachisi Luka Modrich Chempionlar Ligasida haftaning eng yaxshi futbolchisi deb topildi.

Xorvatiyalik futbolchi “Chelsi”ga qarshi o‘yinda (2:3) bitta golli uzatma amalga oshirdi va uzatmalarda 90% aniqlik namoyish qildi.
Shuningdek, Raul Albiol (“Vilyarreal”), Konstantinos Simikas (“Liverpul”) va Jon Stounz (“Manchester Siti”) ushbu nom uchun kurash olib borgandi.
“Real” futbolchisi Rodrigoning “Chelsi” darvozasiga kiritgan to‘pi haftaning eng chiroyli goli deb topildi. Unga to‘pni Modrich butsisining tashqi tomoni bilan uzatmani amalga oshirgandi.







 View this post on Instagram








Chempionlar Ligasida hafta ramziy terma jamoasi ham tuzildi va undan quyidagi futbolchilar o‘rin oldi:
Darvozabon: Ederson (“Manchester Siti”);
Himoyachilar: Kayl Uolker (“Manchester Siti”), Jon Stounz (“Manchester Siti”), Antonio Rudiger (“Chelsi”), Reinildo (“Atletiko”), Simikas (“Liverpul”);
Yarim himoyachilar: Luka Modrich (“Real”), Gonsalu Ramush (“Benfika”), Meyson Maunt (“Chelsi”);
Hujumchilar: Timo Verner (“Chelsi”), Roberto Firmino (“Liverpul”).